KAITSEPOLITSEIAMET
ASUTUSESISESEKS KASUTAMISEKS
Märge tehtud 18. juuni 2015
Juurdepääsu piirang kehtib kuni 18.06.2020
Alus: AvTS § 35 lg 1 p 19; RSVS § 11 lg 3

		
Riigisaladust töötlevatele asutustele	Meie: 18.06.2015 	nr 6066	

Riigisaladuse kaitset korraldavale isikule	

Riigisaladuse ja salastatud välisteabe seaduse § 19 lõigete 4 ja 5 alusel peab juurdepääsuõigust omav füüsiline isik hiljemalt viis tööpäeva enne kavandatava reisi algust teatamiskohustusega riiki esitama riigisaladuse kaitset korraldavale isikule vastavasisulise kirjalikku taasesitamist võimaldavas vormis teate (siseministri 02.06.2015 käskkirja nr 1-3/125). Teenistusväline füüsiline isik, kelle tööandjast juriidilisel isikul puudub riigisaladuse kaitset korraldav isik, peab reisist teavitama teda toetanud asutust või põhiseaduslikku institutsiooni.

Teated koos selles sisalduvate andmetega (isiku nimi, sidevahendite andmed, välisriik, selles viibimise aeg ja põhjus) tuleb dokumenteerida, säilitada ja pidada nende üle arvestust (vt manuses soovituslik Exceli tabel ja teavituse näidis). Ülevaate kalendriaasta jooksul laekunud teavitustest palume nii koond- kui ka detailandmetena edastada krüpteeritult Kaitsepolitseiametile iga aasta 31. detsembriks e-posti aadressile riskiriik@kapo.ee.

Riigisaladuse kaitset korraldav isik on kohustatud juurdepääsuõigust omavale isikule selgitama teatamiskohustusega riiki reisimisega seotud ohte isiku turvalisusele või riigi julgeolekule ning andma soovitusi sellest tulenevate riskide maandamiseks.

Kaitsepolitseiamet on koostanud ülevaate teatamiskohustusega riikides viibimise ohtudest, riskidest ja soovitustest ning koondanud need soovituslikku vormi (vt kirja manust).

Soovime, et riigisaladuse kaitset korraldav isik tutvustaks juurdepääsuõigust omavale füüsilisele isikule ülalnimetatud teatamiskohustusega riikides viibimise ohte, riske ja soovitusi kirjalikus (ka digitaalses) vormis ning võtab tutvumise kohta allkirja (võib olla digitaalne allkiri). Digitaalselt allkirjastatud dokumendid palume edastada e-posti aadressile riskiriik@kapo.ee, paberkandjal tutvumislehed Kaitsepolitseiameti postiaadressile Toompuiestee 3, 10142 Tallinn.

Riigisaladuse kaitset korraldav isik on kohustatud esitatud teateid säilitama isiku juurdepääsuõiguse kehtivuse lõppemisele järgneva kalendriaasta lõpuni.

Füüsilise isiku riigisaladusele juurdepääsuõiguse lõppemisel või selle kehtivuse pikendamisel palume Kaitsepolitseiametile edastada ülevaate isiku teatamiskohustusega riikide külastuse kohta nii koond- kui ka detailandmetena.

Teatamiskohustusega riikides aset leidnud intsidentidest ja tekkinud probleemidest palume Kaitsepolitseiametit teavitada esimesel võimalusel krüpteeritud kirjaga e-posti aadressil riskiriik@kapo.ee.

Riigisaladuse kaitset korraldava isiku muutumisest palume Kaitsepolitseiametit teavitada esimesel võimalusel krüpteeritud kirjaga e-posti aadressil riigisaladus@kapo.ee.

Teatamiskohustusega riiki reisimisega seotud ohtude ja eelpool nimetatud juhistega seoses tekkivate küsimuste korral palume kirjutada e-posti aadressil riskiriik@kapo.ee.	

Lugupidamisega

/allkirjastatud digitaalselt/

Margus Laub	
Büroojuht	

Lisad:	1) Ohud ja soovitused;
	2) Riskiriikide teavitustabel;
	3) Teavitus teatamiskohustusega riiki reisimise kohta.